Diari Oficial de la Generalitat Valenciana


Sumari del DOGV 6301, del 01-07-2010 (2010/7353)

RESOLUCIÓ de 14 de juny de 2010, del secretari autonòmic de Justícia, de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Vicente Belenguer Estevan Exmisionero en China.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7353


Data del document
:   14-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 de juny de 2010, del secretari autonòmic de Justícia, de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Vicente Belenguer Estevan Exmisionero en China. [2010/7353]  
Vist l'expedient de baixa de registral de la Fundació «Vicente Belenguer Estevan Exmisionero en China", resulten els següents  
Fets  
Primer. La Fundació «Vicente Belenguer Estevan Exmisionero en China", es va inscriure per Resolució del secretari general de la Conselleria de Cultura, Educació i Ciència, de data 26 d'abril de 1993, amb el número 110-V.  
Segon. Per mitjà d'un escrit de data 12 de gener de 2009, la Fundació va sol·licitar del Protectorat de Fundacions de la Generalitat la ratificació de l'acord d'extinció i liquidació de la Fundació, adoptat en la reunió del Patronat de data 31 de juliol de 2008.   
El Patronat de la Fundació acordà aprovar, com a destinatari del patrimoni de la Fundació, a Caritas Parroquial, a l'empara de l'article 36 dels Estatuts de la Fundació. L'acord d'extinció liquidació i adjudicació dels béns resultants va ser elevat a escriptura pública en data 11 de desembre de 2009, davant del notari de l'Il·lustre Col·legi de València, amb residència a Rafelbunyol, Sr. Arturo Sancho Rodriguez, amb número de protocol 120.  
Tercer. Per Resolució de data 5 de febrer de 2010, de la consellera de Justícia i Administracions Públiques, es va resoldre ratificar l'acord d'extinció adoptat pel Patronat de la Fundació «Vicente Belenguer Estevan Exmisionero en China", a causa de la impossibilitat de realitzar els fins fundacionals; així com els tràmits de liquidació i adjudicació. Així mateix, es va resoldre inscriure en el Registre de Fundacions de la Comunitat Valenciana l'extinció i la tramitació de liquidació de la Fundació.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, i corresponent al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOGV de 21.11.2007, núm. 5644).  
Quart. S'ha observat el que disposen els articles 31.c) i 32.2 de la Llei 50/2002, de 26 de desembre, de Fundacions, segons els quals:   
Article 31. Causes d'extinció.  
La fundació s'extingirà: (?) c) Quan siga impossible la realització del fi fundacional, sense perjudici del que disposen els articles 29 i 30 de la present Llei.  
Article 32. Formes d'extinció.  
2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del Patronat ratificat pel Protectorat. Si no haguera acord del Patronat, o aquest no fóra ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos.  
Cinqué. Declarada l'extinció de la Fundació, per impossibilitat de reralització del fi fundacional i conclòs el procediment de liquidació d'aquesta, d'acord amb la resolució esmentada en el fet tercer de la present Resolució, i acreditat el lliurament del romanent a Caritas Parroquial de Villar del Arzobispo, resulta procedent donar de baixa en el Registre de Fundacions de la Comunitat Valenciana la Fundació «Vicente Belenguer Estevan Exmisionero en China", en relació amb l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals esmentats i la resta de generals de pertinent aplicació resolc:  
Inscriure la baixa en el Registre de Fundacions de la Comunitat Valenciana de la Fundació Vicente Belenguer Estevan Exmisionero en China.  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 14 de juny de 2010.- El secretari autonòmic de Justícia (P.D. Orde 22.10.2007): Jorge Cabré Rico.